Valóban a Mikulásé lehet egy csonttöredék
Szent Miklós korából származik egy neki tulajdonított csonttöredék - állapították meg az Oxfordi Egyetem kutatói radiokarbon-vizsgálatok segítségével.
A vizsgálat szerint az ereklye Szent Miklós korából származik, akirõl úgy tudni, hogy idõszámításunk szerint 343-ban halt meg. Bár egyelõre nem bizonyított, hogy a csont konkrétan a szenté, az bebizonyosodott, hogy abból a korból származik. Az oxfordi kutatócsoport szerint ezek voltak az elsõ vizsgálatok, amelyeket a csontokon végeztek.

A mai Törökország területén meghalt Szent Miklós állítólagos ereklyéi az olaszországi Bari egyik kriptájában találhatók a 11. század óta. Népszerûsége és a Mikulás alakját megteremtõ legendája miatt több helyszínen is õriznek olyan csontokat, amelyeket neki tulajdonítanak, eredetiségük azonban kérdéses. Több száz ilyen csont létezik, az egyik gyûjteményt egy velencei templomban õrzik - olvasható a BBC honlapján.

Az Oxford Egyetem kutatói ezúttal egy medencecsont-töredéket vizsgáltak, amelyet egy franciaországi templomban õriztek, és amely ma az amerikai Illinois államban élõ Dennis O'Neill atya tulajdona.

Sok más ereklyérõl bebizonyosodott, hogy jóval késõbbrõl származik. Ez esetben azonban elképzelhetõ, hogy éppen maga Szent Miklós csontjáról van szó" - mondta Tom Migham, a kutatást végzõ központ igazgatója.

A kutatók a továbbiakban DNS-tesztekkel szeretnék megállapítani, hogy a Szent Miklósnak tulajdonított csontok közül hány köthetõ egyetlen személyhez, és hány állhat kapcsolatban az Oxfordban vizsgált csonttal.

A tudósok különösen kíváncsiak arra, hogy vajon a most vizsgált medencecsont-töredék illeszkedik-e a Bariban õrzött csontokhoz, amelyek között nincs teljes medencecsont.

Szent Miklós a hagyomány szerint a 3. században született a kis-ázsiai Patarában, gazdag kereskedõcsaládban. Szüleit már kiskorában elvesztette, egyik rokona nevelte fel, és ismertette meg a kereszténységgel is. Megtérése után jótékony célokra osztogatta szét örökségét, a hívõk pedig égi jelre megválasztották Müra (ma: Demre) püspökévé.

Jótékonykodásával vívta ki az emberek tiszteletét és szeretetét, tettei miatt már életében szentnek tartották. A nagylelkûségéhez és kedvességéhez fûzõdõ történetek nyomán alakult ki a Mikulás-kultusz.

Halála után püspöki székhelyén temették el, ám a korabeli források szerint csontjait késõbb ellopták, és a dél-olaszországi Bariba vitték.
Mikulás Szent Miklós ereklye